
ПОДАЦИ О ЧАСУ бр. 30
	Наставна тема
	Писмено изражавање

	Наставна јединица
	Први писмени задатак

	Тип часа
	Провјеравање

	Циљ часа
	Провјеравање ученичких знања из области писменог изражавања

	Образовни задаци
	· Провјеравање знања ученика из правописне и граматичке писмености.
· Провјеравање знања ученика о стилском уобличавању текста.
· Провјеравање знања и способности ученика за писање композиционо уједначеног и кохерентног текста.
· Провјеравање способности ученика да одговори на задату тему.

	Функционални задаци
	· Оспособљавање ученика за размишљање и писмено изражавање о непознатим темама из свакодневног живота.
· Оспособљавање ученика за анализу књижевних дјела и књижевних ликова у писаном облику. 

	Васпитни задаци
	· Подстицање ученика на емотивно и интелектуално промишање задатих тема.
· Подстицање ученика на исказивање властитих ставова и осјећања.
· Емотивно и интелектуално уживљавање у судбине књижевних ликова.
· Анализа моралних и друштвених ставова књижевних ликова;
· Вредновање језичке културе.

	Кључни појмови
	Писмени задатак, теме, провјеравање

	Облици рада
	Фронтални, индивидуални

	Наставне методе
	Монолошка, дијалошка

	Наставна средства
	Табла, креда, вјежбанка

	Корелација
	/

	Литература и додатни материјал за наставнике
	Сајт за српски језик www.srpskijez.net


	Литература и додатни материјал за ученике
	

	Напомене

	Овај концепт писменог рада је прилагођен старијим узрастима, али својим системом рада потпуно је прилагођен и за млађи узраст. 
Погледати обавезно ппт презентацију на сајту за српски језик језик, која објашњава поступак писања писменог састава и најчешће грешке приликом писања.


ТОК ЧАСА 
	Уводни дио часа
(5 минута)
	Ученицима се саопштава да на столу могу оставити само вјежбанке, оловке и папир за концепт. Савјетују се да прво направе план за писање писменог задатка на концепту или, евентуално, да читав састав напишу прво на концепту, уколико сматрају да могу за предвиђено вријеме све да заврше. Писмени задатак се пише искључиво на лијевој страни у вјежбанкама ћирилицом, писаним словима. 

Ученици се опимињу да при изради писменог задатка не смију користити никаква помоћна средства, као што су телефони, унапријед припремљени концепти и сл.

	Главни дио часа
(80 минута)


	Ученици се потом обавјештавају да ће на писменом задатку имати три теме од којих ће изабрати само једну. Ученици се савјетују да бирају ону тему која им је занимљива, која их подстиче на размишљање, или која их емотивно погађа или узбуђује.
Теме за први писмени задатак:

1. „Сувишан човек” у Бајроновим и Пушкиновим дјелима
2. Кир Јања – комична природа и несрећна људска судбина
3. Пријатељство је род који се по души изабере
· Када је прва тема у питању, ученицима се скреће пажња на то да њихов рад треба да представи ликове Оњегина, Алека и Чајлда Харолда, њихове особине, карактеристичне црте, оно то их чини бајронистичким типом јунака и „сувишним човјеком”. Треба да објасне мотивацију њихових поступака, њихова осјећања, сукоб унутар личности и сукоб са околином.
· Друга тема подразумијева анализу лика кир Јање, његових карактерних црта, поступака, односа према укућанима. Акценат треба да буде на томе како порок утиче на обезличавање његове личности. Рад треба да садржи и закључке ученика о опасностима овог порока за појединца породицу и друштво. 
· Ученици, који одаберу да пишу на трећу тему треба да изразе свој однос према пријатељству као једној од највреднијих ствари у животу појединца. Треба да истакну врлине пријатељства, шта нам оно у животу доноси, каквима нас чини, пред каква нас искушења понекад може ставити, како се осјећамо када смо са пријатељима. Рад могу конципирати на два начина: говорити о пријатељству уопштено, или навести примјер конкретне особе/особа из свог живота које сматрају пријатељима и на тај начин кроз пример потврдити изнесена гледишта о пријатељству.
· Ученицима се ставља до знања да се у сваком тренутку могу обратити наставнику за евентуалну помоћ и савјет.
· Ученицима се двадесет минута пред крај другог часа скреће пажња да, уколико су писали састав на концепту, почну да преписују састав у вјежбанке. 

	Завршни дио часа
(5 минута)


	· Ученици се подсјећају да још једном прочитају састав и обрате пажњу само на правописне и граматичке грешке, и да их, уколико их има, уклоне.
· На крају часа наставник прикупља писмене задатке ученика. 


ИЗГЛЕД ТАБЛЕ
	ПРВИ ШКОЛСКИ ПИСМЕНИ ЗАДАТАК                   
Теме:

1. „Сувишан човек” у Бајроновим и Пушкиновим дјелима

2. Кир Јања – комична природа и несрећна људска судбина

3. Пријатељство је род који се по души изабере




